La 2-an de marto la Akademio de Esperanto (AdE) publikigis oficialan informon pri elekto de la akademianoj. En la informo AdE diris, ke la elekto de triono de la akademianoj, laŭ la statuto de la akademio, estis finita en la 28-a de februaro. Pro forpasoj kaj demisioj, elekteblis 19 akademianoj inter 21 kandidatoj. Sep akademianoj ne rekandidatiĝis, estis elektitaj 14 novaj akademianoj el dek landoj, duone ekster Eŭropo. Inter ili estas du pliaj virinoj.
#000000
La baloto okazis rete per , dum 12-taga periodo. Voĉdonis 40 akademianoj el la 40 voĉdonrajtaj (100%). 15 kandidatoj (ricevintaj inter 70% kaj 95% el la voĉoj) estis elektitaj ĝis 2031, la kvar postaj (ricevintaj almenaŭ 60% el la voĉoj) ĝis 2028 aŭ 2025.
#000001
Inter la novelektitoj, sinjoro Mao Zifu estas ĉina esperantisto kaj E-verkisto, kaj unu el la plej gravaj nuntempaj poetoj en Esperantujo. Mao Zifu naskiĝis en 1963, kaj en julio 1984 li diplomitiĝis en la fakultato pri matematiko de la Hunan-a Instruista Universitato (1980-1984). Septembre de la sama jaro li ekinstruis matematikon kaj komputikon en la Changde-a Informoprojekta Lernejo. En 1985, dudek-du-jara Mao paraliziĝis pro trafika akcidento. Li uzas Esperanton, kion li eklernis en 1986. Li estas multjara kunlaboranto de la magazinoj Monato, La Kancerkliniko, Literatura Foiro, Beletra Almanako, inter aliaj. En UK 2013 en Rejkjaviko, pro sia kontribuo al la originala E-poezio, li estis honorita per Diplomo pri Elstara Arta Agado de UEA.
#000003